open-index/open-wikipedia-markdown huggingface dataset:
لوغات ؤرالية

بديل=|تصغير|upright=2|خريطة د لّوغات ؤرالية
**اللوغات لؤرالية** هوما وحد عائلة ديال 38 لوغات ف ؤروپا و آسيا الشمالية. اللوغات لؤرالية بلعدد الكتر ديال لناس لّي كايهضرو فيهوم هوما لهنݣارية و لفينلاندية و لإسطونية، و بعد كاين لوغات خرين بحال لإرزية، لموكشية، لمارية، لؤدمورتية، سّامية، لكومية، و لڤيپسية، لّي كيهتم لهدرة كاملين ف روسيا و سكانديناڤيا.

سّمية ديال عائلة د لّوغات كيجي من جبال لؤرال ف روسيا. لإسم "فينية ؤݣرية" ؤلا "فينو-ؤݣرية" كيكون محتاج بعض المرات بحال وحد إسم للعائلة، واخّا إلا لكلمة مكيحسبش اللوغات السامودية.

## لأصل
لأصول لمحتملة (ؤرهيمات، "Urheimat") ديال اللوغة الپروتوؤرالية هوما:

* ف شي بلاصة قريبة من واد لڤولݣا، قدام جبال لؤرال و قريبة من لؤرهيمات ديال لّوغات لهندوؤروپية.
* ف جيهة سيبيريا لغربية و الشمالية.
* ف شي بلاصة بين منطقات لؤب و ليينيسي ف لوسط ديال سيبيريا.

## تصنيف
لعائلة لؤرالية عندا 9 د ڭروپات بتصنيف ماشي إجماعي بينهم.

* **[[اللوغات لفينية|فينية]]** (بالطو-فينية، فينية بلطيقية)
* **[[لهنݣارية|هنݣارية]]** (ماڭيار)
* **خانتية** (خانتي)
* **مانسية** (مانسي)
* **مارية** (ماري)
* **موردڤينية** (موردڤين)
* **پيرمية**
* **[[اللوغات السامية|سامية]]** (سامي)
* **[[اللوغات السامودية|سامودية]]** (سامويَد)

كاين تّا دليل تاريخي د عدد ديال لوغات بائدة بإنتساب مشي مفهوم:

* مرية
* مرومية
* ميشتشيرية (حتّا لقرن 16؟)

لأتر ديال سَّبتراتا لفينية لؤڭرية، وخصوصا ف تّوپونيمي، ف روسيا لؤروپية الشمالية قدر يكون دليل لكتر من لّوغات لؤرالية لبائدة.
مركز|800x800بك

### تّصنيف التقليدي
ڭاع اللوغات لأورالية كايقدر تكونو نازلات من الپروتوؤرالية. لّغويين مازال مايقدرش يتافق عن تّصنيف ديال اللوغات لؤرالية. ها وحد تصنيف تقليدي من ؤتو دونر موجود من لعام 1879:

* **ؤڭرية**
** هنݣارية
** **ؤب-ؤڭرية**
*** خانتي
*** مانسي
* **فينو-پيرمية** (پرميو-فينية)
** **پيرمية**
** **فينو-ڤولڭاية** (فينو-كيريميسية، فينو-ماري)
*** **ڤولڭا-فينية**
**** ماري
**** موردڤينية
*** **فينو-لاپية** (فينو-سامية)
**** سامي
**** فينية

ف عام ديال ؤتو دونر، اللوغات السامودية باقي ماكانتشي مفهوم بزاف، وهو كان ماقدرش يؤكد پّوزيسيون ديالهم.

## لمعجم

## مصادر


تصنيف:فاميلات د لوغات
تصنيف:مقالات فيها مصدر و 3000 بايت
تصنيف:لوغات د فينلاندا
يا خيل الله

**يا خيل الله** فيلم مغريبي د 2012 على تفجيرات كازا د 2003، لي خرّجو نبيل عيوش، ؤ مبازي على رواية ب لفرانساوية د لكاتب لمغريبي ماحي بينبين ب عنوان "نجوم سيدي مومن" (). هاد لفيلم ربح بزاف د لجوايز، ؤ متّل لمغريب ف مسابقة أكاديمي أواردس نمرة 85 ف فبراير 2013، ؤ شارك ف مهرجان كان د سّينيما د 2012.

## مصادر

## شوف تا
* سينيما مغريبية

تصنيف:فيلم مغريبي
تصنيف:فيلم د دراما
تصنيف:فيلم موخود من خدمة أدبية
تصنيف:أفلام د 2012
عبد لخالق فهيد

**عبد لخالق فهيد** (تولد ف 13 ماي 1964 ف الدار لبيضا) هو ممتيل كوميدي مغريبي. فهيد معروف عند لمغاربة بالشخصية ديال ميلود، اللي كان كيهضر باللهجة د لعروبية، و تيقول جمل بقات معروفة بحال "هاكآلبارود" و "طل عليا أ ولد لعياشية".
## حياتو
ملي كان فهيد صغير، كان كيلعب لبوكس، و كلان مزيان فيه. لعب 3 د لماتشات رسمية وربحها كاملة بالضربة لقاضية، ولكن ف 1987 قرر باش يحبس لبوكس ودار تنائي كوميدي مع حسن فلان ومشا للمسرح.
## التمتيل
شارك عبد لخالق فهيد ف بزاف د لمسرحيات و لمسلسلات، منها:
### لمسرحيات
* 1998: شرّح ملّح
* 2000: حب و تبن
* 2005: فوق السلك
### لمسلسلات
* 1998: السراب
* 1998: عيش نهار تسمع خبار
* 2000: ميلود و رابحة
* 2001: لهاربان
* 2003: عنداك أ ميلود
* 2006: مول الطاكسي
* 2008: مبارك ومسعود
* 2009: دبا تزيان
* 2011: لفهايمية
## مصادر

تصنيف:مومتيل مسراحي مغريبي
تصنيف:مومتيلين د تلفازة مغاربا
تصنيف:زيادة 1964
تصنيف:ناس تزادو ف الدار البيضا
تفرݣيعات د كازا د 2003

**تفرݣيعات د كازا د 2003** هوما أحدات إرهابية طراو ف كازا، لمغريب، ف 16 ماي 2003، ؤ كيتّعتابرو أميـٰت هجمة إرهابية طرات ف تّاريخ د لمغريب. 45 واحد ماتو ف هاد لأحدات منهوم 33 ضحية ؤ 12 نتيحاريين ؤ كتر من 100 واحد تّجرح. نّتيحاريين أصلهوم من حي سيدي مومن ف كازا.

لهجمة نفّدوها 14 أعضاء من جماعة سّلفية لجهادية، شوية مورا 9 د لّيل، على شكل 5 د لهجمات مفرّقة على بلايص ديال ليهود ؤلا لبلدان لغربية، هوما كاسا دي إسپانيا، ؤطيل فرح، ريسطو طالياني مولاه يهودي، لقنصلية د بلجيكا، مقبارة ؤ مركز جتيماعي. جماعة لقاعدة تبنات لهجمة ف شخص زعيمها أبو مصعب الزرقاوي لي خطّط ليها، ب معاونة ديال كريم مجاطي لي تكلف ب تدريب لإرهابيين لي نفّدو تّفجيرات.

لفيلم *[[يا خيل الله]]* د نبيل عيوش لي خرج ف 2012 تأنسپيرا من هاد تفرݣيعات.

## لأهداف
* كاسا دي إسپانيا: ريسطو سپنيولي كيزوروه سيرتو رجال لأعمال ؤ دّيپلوماسيين. ماتو فيه 20 واحد ف لوقت لي كانو كيتعشّاو ؤ كيلعبو لبينݣو.
* ؤطيل فرح: تّقتلو فيه لكونسييرج ؤ سّيكيريتي لي كانو مݣارديين لباب د لوطيل. واحد من نّتيحاريين تشد تماك حيت ماقدش يفرݣع لقنابل ديالو.
* لقنصلية د بلجيكا: لهجمة على لقنصلية كيبان بلي تدارت ب لغالاط، حيت لهدف لحقيقي كان ف لغالب ريسطو طالياني سميتو "پوصيطانو"، مولاه يهودي فرانساوي من أصل مغريبي. ماتو جوج بوليسيين ف هاد لهجمة.
* لمقبرة ليهودية: نّتيحاري لي كان باغي يهجم على لمقبارة غلط ف لموضع، حيت تخالطات ليه واحد نّافورة معا نّافورة لي كاينة قدّام لمقبارة ليهودية. 3 د لمغاربا مسلمين ماتو ف هاد لهجمة.
* لمركز جّتيماعي ليهودي: لمركز كان مسدود نهار سّبت داكشي علاش وخا جوج نتيحاريين فرݣعو راسهوم تماك، ما مات تا حد.

## ضحايا

## عواقب
تصغير|لوحة تدكارية ف ساحة محمد لخاميس.
ف 24 أبريل 2004، دشن لماليك محمد ساديس ؤ لوزير لول د صبانيا د ديك لوقيتة خوسي لويس رودريڭيز زاپاتيرو لوحة تدكارية ف ساحة محمد لخاميس ف وسط دارلبيضا. وكان مكتوب ف لوحة آية من لقرآن: "من قتل نفساً فكأنما قتل الناس جميعاً" (سورة لمائدة 52-53).

## مصادر

تصنيف:تفرڭيعات
تصنيف:2003 ف لمغريب
تصنيف:الدار البيضا
تصنيف:مقالات فيها مصدر و 3000 بايت
تصنيف:تاريخ مغريبي يهودي
سپيس إيكس

**سپيس إيكس** (بلينݣليزية **Spacex**) هي واحد شّاريكة أسّسها إيلون ماسك ف 2002. لمجال د لبيزنيس ديالها كيشمل طّرونسپور ف لفضاء ؤ طّيليكوم. واحد من لأهداف د شّركة لي كان تّعلن عليها، هوّا باش تنقص لمصاريف ديال لمصيفطة د لحوايج ؤ د بنادم ل لفضاء باش لحضارة لبشرية تولي قادرة تستكشف لفضاء ب تكلفة قل ؤ ب وتيرة سرع، ل لحد لي يقدر بنادم يعيش ف كوكب أخور بحال لمريخ ؤ يبني مدون تماك.

## مصادر


تصنيف:شركة ميريكانية
تصنيف:إيلون ماسك
ؤطيل فرح

تصغير|ؤطيل فرح ف 2020.
**ؤطيل فرح** لي كان معروف ب **ؤطيل سفير** هوّا ؤطيل ب خمسة د نّجوم كاين ف كازا. هاد لوطيل تنضمات فيه لّمسابقة د سّنوكر ف لعاب لإفريقية د 2019.

ؤطيل فرح كان من بين لمواضع لي عرفات هجمة إرهابية ف تفرݣيعات د كازا د 2003.

## مصادر

تصنيف:الدار البيضا
مونستر

**مونستر** (لعنوان لأصلي **M⊙NS†ER**؛ كتعني حرفيا "لوحش") هي سيرية د لمانݣا جابونية دارها ناوكي ؤراساوا عام 1994 و تحولات ل أنيمي ف 2004، هاد لأنيم عامر غموض و تحقيق و أسئلة و مصنّف سينن (مانڭا ؤلا أنيمي ديال الناس لكبار).

كاتعاود لقصة على طينما *Tenma*، طبيب جرّاح جاپوني ساكن ف ألمانيا، معلّم ف حرفتو، و لي جاوه ف نفس لوقت دري صغير و سياسي معروف ف لمدينة بجوج ف حالة صعيبة، و قرر باش يعتق الدري الصغير و التوابع ديال هاد لقرار ديالو.

## مصادر

تصنيف:سيريات د لمانݣا
تصنيف:مانݣا د 1994
تصنيف:سيريات د آنيمي تلفازي بدات ف 2004
تصنيف:مانݣا سينين
تصنيف:سيريات د آنيمي مبازية على مانݣا
تصنيف:مانݣا د شوݣاكوكان
أݣدال (توضيح)

هادي صفحة د التوضيح، كلمة **أݣدال** يمكن يكونو عندها هاد لمعاني:

## لمغريب
* أݣدال: مفهوم تاريخي ف لمغريب كيشير ل جنان ؤلا مراعي محمية.
* أݣدال (رباط): حي كاين ف مدينة رّباط.
* أݣدال (مراكش): جنان ف مراكش كيرجع تّاريخ ديالهوم ل عهد لموحدين.
* أݣدال (فاس): جماعة حضرية ف فاس
* أݣدال (مكناس): حي ف مكناس
* أݣدال (بو أزمو): قرية ؤ مشيخة ف إقليم ميدلت
* أڭدال (بني واكلان): دوّار ف مشيخة بني واكلان

## لهند
* أڭدال (ريوا، لهند): قرية ف لهند

## أشخاص
* نينا أڭدال: عارضة د لأزياء دانماركية
* سعيد أݣدال: كاتب مغريبي

تصنيف:صفحة توضيح
لهنݣارية

**لهنݣارية** ؤلا **لمجرية** (magyar nyelv) هي لّوغة ؤرالية، واللوغة الرسمية ديال هنݣاريا. اللوغة لهنݣارية هي اللوغة لؤرالية ب أكبر عدد د نّاطقين، بكتر من 12 مليون د ناس لّي كيهضرو بلهنݣارية. 9.78 مليون د نّاطقين كيسكنو ف هنݣاريا، و كاين تّا لخرين فلبلدان لّي قراب منها – متلاً رومانيا (ترانسيلڤانيا)، صلوڤاكيا، صلوڤينيا، لوطريش، ؤكرانيا، و صربيا – و تّا بين لهنݣاريين ساكنين فلخارج (متلاً لميريكان، كانادا، إسرائيل).

اللوغة لهنݣارية مكتوبة من لقرن 11 بالأبجدية اللاتينية.

## توزيع جغرافي
من 12 مليون ديال نّاطقين، 9.78 مليون ساكنين ف هنݣاريا، فين اللوغة كاتّعتابر رسمية. ف صلوڤينيا، اللوغة هي رسمية غير ف لبلاصات فين كاين "لجماعات لوطنية" لهنݣارية. اللوغة معتارف بيها حتا ف صلوڤاكيا (458467 ديال هنݣاريين)، ؤكرانيا (161618 د نّاطقين)، لوطريش (25884 د نّاطقين)، كرواتيا (10231 د نّاطقين) و ف رومانيا، فين كاين كتر من 1,259 مليون د نّاطقين لّي كبرو بيها.

## تاريخ
تصغير|وحدة من لعبارات اللولين مكتوبين بلهنݣارية، ف لوثيقة د تأسيس د دّير تيهاني ف عام 1055: ''<span lang="hu" dir="rtl">feheruuaru rea meneh hodu utu rea</span>'' (معنى "الطريق لعسكري لّي كيمشي ل فيهيرڤار")
التاريخ د اللوغة لهنكارية بدا ف 3000 عام هادي ف شي بلاصة ف جيهة واد لؤب ف جبال لؤرال الشرقية. ف لوقت د لهجرة د لقبائل لمجرية، دخلات بزاف د كلمات من اللوغات التوركيكية و لإيرانية. من بعد لوصول د لمجريين ف لحوض د كاربات، و تأسيس ديال مملكة هنݣاريا لمسيحية، اللوغة لهنݣارية تبنّات كلمات من لّوغات سلاڤية و لّاتينية، ملي بدات لكتبة د لّوغة بالأبجدية اللاتينية.

## لهجات
اللّهجات د لّوغة لهنݣارية مجموعين ف عشرة د الجيهات:

* لهجة ترانسدانوبيا الغربية
* لهجة ترانسدانوبيا الوسطية–كيشالفولد
* لهجة ترانسدانوبيا الشرقية
* لهجة جنوب السهل لكبير
* لهجة پالوتس
* لهجة تيزا-كوروش
* لهجة الشمالية الشرقية
* لهجة السهل الترانسيلڤاني–ميزوشيݣ
* لهجة سيكيي
* لهجة مولداڤيا–تشانݣو

## مصادر


تصنيف:لوغات ؤرالية
تصنيف:لوغات د ؤروپا
تصنيف:مقالات فيها مصدر و 3000 بايت
تصنيف:لوغات د كرواتيا
تصنيف:لوغات د صربيا
كاراطي

**لكاراطي** (بالجاپونية: 空手) هوّا واحد الرياضة د لمدابزة لأصل ديالها من الجاپون، و بالضبط من لجزيرة د أوكيناوا. لكاراطي فيه جوج د الطراف اللي معروفين، و اللي هوما: لكاطا (هوما حركات كيتدارو متابعين بواحد الشكل، وخاص لواحد يتقنهم) و لكومبا (مدابزة تاتكون ما بين جوج). ف لكومبا يمكن للواحد يضرب بيديه و رجليه، و لكن ف لأغلبية د لوقت ما عندوش لحق يضرب تحت الصمطة.

الترتيب د لڭراض و لقدومية ف لكاراطي تيدار بالصماطي. اللي تيكون عاد جديد تاتكون عندو صمطة بيضا، و اللي واعر ڭاع تاتكون عندو صمطة كحلا. الترتيب كامل د اللوان من الجديد للقديم هو: بيض، صفر، ليموني، لخضر، الزرق، لقهوي، و لكحل.
## مصادر
تولپا

**تّولپا** هو مفهوم ف طّيوصوفيا، رّوحانيات و لخوارق، لمقصود بيه واحد لكائن ؤلا كسدة مادية تاتنشئ من لقوة الروحية و لعقلية. كيخدّموه ممارسين جداد لي مسميين راسهم "تولپامانسر"، باش يشيرو ل صاحب وهمي عندو إحساس ؤ إرادة مستاقلة.

## مصادر

تصنيف:موصطلحات د لخوارق
جن

**جّن** أولا **جّنّي** ف الأديان و الأساطير تاع العرب و ف الإسلام هو مخلوق تيعيش ف نفس العالم ديالنا ولكن ما تانشوفوهش. جّن كائن فوقطبيعي حيت كي يتجاوز الحواس ديالنا، و كائن عاقل اللي كيفكّر و كيفهم و كيهضر. الإيمان ب جّنون كيتّعتابر جزء من المعتقد الإسلامي، و عطاها جزء ماشي ساهل باش يهضر عليها ف نصوص تاع الدّين الإسلامي.

بزاف تاع المسلمين تيأمنو ب جّنون و بلي تتقدر تشكل ب بزاف ت الأشكال، وعندها القدرة باش دير أعمال صعيبة أولا مستحيلة على بنادم.

## سّمية
كلمة "جن" جات من العربية من الفعل  و تيعني تستر و تغطى. الجمع ديال جن ف دّاريجة هو "جنون".

## جّن ف لإسلام
ڭاع لمسلمين لأيآمنو ب الجنون حيت مدكورين ف لقرآن. ؤ بزاف كيأمنو بلي جّنون تيسكنو بنادم لي تايخصو يدير رقية شرعية من بعد ماتسكن باش يخرجو. جّنون ف لإسلام مخلوقات مصاوبة من لعافية، عكس بنادم لي مصاوب من تّراب.

وَالْجَانَّ خَلَقْنَاهُ مِنْ قَبْلُ مِنْ نَارِ السَّمُومِ - الحجر 27

و كاينة ف لقرآن سورة كاملة هي سورة الجن.

## مصادر


تصنيف:معتقد
تصنيف:لإسلام
تصنيف:موصطلحات د لخوارق
تصنيف:فوقطبيعة
تصنيف:شخصيات أسطورية ف لإسلام
شيطان

[تصغير|تمتال ديال شيطان حدا كنيسة مريم ف [لوبيك ف ألمانيا]]
**الشيطان** هو واحد لكائن خارق ل لعادة، و تيجسد الشر ف بزاف ت تقافات و لأديان. ؤ هوّا تمتيل ديال قوة هدّامة ؤ شريرة ف لكون. تّوارخي دجيفري بورتون راسل لي متخصص ف تّاريخ د لأديان عطا 4 د تّعريفات لعامة ل شّيطان:
# مبدأ د شّر لي مستاقل على لوجود د الله
# أصپي ديال لوجود لإلاهي
# كائن مخلوق لي ولّا شرير، ملاك ساقط
# رمز ديال شّر د بنادم

## مصادر

## شوف تا
* إبليس
* لوسيفر
* إبليس ف لإسلام

تصنيف:معتقد
تصنيف:شياطين
محمد لخياري

**محمد لخياري** (تولد ف 26 غشت 1964 ف الدار لبيضا) هو ممتيل كوميدي مغريبي. بدا لمسيرة ديالو ف لمسرح و من بعد داز للكوميديا و السكيتشات. كان من لحكام ديال لبرنامج د كوميديا ف لقناة اللولا.
## التمتيل
شارك محمد لخياري ف بزاف د لمسرحيات، لمسلسلات، ولأفلام، منها:
### لمسرحيات
* 1996: حسي مسي
* 1998: شرّح ملّح
* 2000: حب و تبن
### لمسلسلات
* 1988: ستة من ستين
* 1991: راضية
* 1998: السراب
* 2001: لهاربان
* 2001: لكديديب
* 2004/2005: سير حتا تجي
* 2008: مبارك ومسعود
* 2011: لفهايمية
### لأفلام
* 2003: لبانضية
* 2014: ولكم واسع النظر
* 2017: عمّي
## مصادر

تصنيف:مومتيل مسراحي مغريبي
تصنيف:مومتيلين د تلفازة مغاربا
تصنيف:زيادة 1964
تصنيف:ناس تزادو ف الدار البيضا
رضا لعلالي

**رضا لعلالي** (تولد ف 1971 ف طانجا) هو ڭيطاريسط، و لمؤسس و لمغني الصوتي ديال لمجموعة د الروك لمغريبية هوبا هوبا سپيريت. لعلالي تيخدم تا مع الصحافة، عندو تجربة مع راديو مارس، اللي كان تيهضر فيها على لكورة، مع طيل كيل، اللي تيكتب فيها عمود بسميت زكريا بوعالم. عندو تا پودكاسط ديالو "راديو معاريف"، اللي تيجيب فيه خبراء يهضرو فيه على التاريخ و المجتمع ديال لمغريب.
## مصادر

تصنيف:بيوغرافيا د رجال
تصنيف:مغني مغريبي
تصنيف:پودكاسطر مغريبي
تصنيف:زيادة 1971
تصنيف:ناس تزادو ف طانجا
تشي

**كي** ولا **تشي** (ب شّينوية تّقليدية **氣**، ب شّينوية لمبسّطة **气**) هي كلمة شينوية لي، على حساب بعض لمعتقدات ف تّقافة شّينوية ؤ لأسيوية، تاتوصف طاقة طبيعية ف لكون. طّرجامة لحرفية د هاد لكلمة هيّا "بوخار"، "هوا" ؤلا "نفس"، ؤ كيتّقصد بيها "طاقة ؤلا قوة حيوية". لكي مفهوم أساسي ف طّب شّينوي لقديم ؤ ف فن لمقاتلة شّينوي. لممارسة ديال تّحصيل ؤ لموازنة ديال لكي كاتسما *كيكونڭ*.

## مصادر

تصنيف:معتقد
تصنيف:موصطلحات د لخوارق
تصنيف:آيكيدو
تصنيف:صيونص د بلعاني
تصنيف:پاراسيكولوجي
تصنيف:لخوارق
تصنيف:فوقطبيعة
تصنيف:ستيتناء من طاݣ ناقصين تصاور
إبليس

**إبليس** ف لإسلام ؤ ف لأديان لإبراهيمية بشكل عام هوّا واحد لكائن لي كيغوي بنادم باش يرتاكب لمعاصي ؤلا يدير ختيارات غالطين. هو عدو تاع الله و تيمتل الشر. لمصطلح لفلسفي لي تيوصف علاقة الله (رمز لخير) ب إبليس (رمز لشّر) هوّا لمتناوية.

لموقابيل ديال إبليس ف لمسيحية ؤ ليهودية هوّا لوسيفر، ؤ كيتّعتابر إما ملاك ساقط ؤلا جني.
[تصغير|تصوير ديال شّيطان ؤلا إبليس ف ل[مخطوطة د ݣيݣاس لي كاترجع ل لقرن 13، ؤ لي معروفة تا ب "لإنجيل د شّيطان"]]
## مصادر


تصنيف:معتقد
تصنيف:لخير و الشر
تصنيف:جن
لخطاب د أجدير

**لخطاب د أجدير** (17 أكتوبر 2001)، خطاب دارو لمليك محمد سّادس ف لإقليم د خنيفرة، هضر فيه على لهوية ديال لمغريب، و قال بلي لأمازيغية حاجة أساسية ف تّقافة د لمغريب، و لهتمام بلأمازيغية مسؤولية وطنية.

و تقال ف لخطاب بلي لهتمام ب تّقافة و اللوغة لأمازيغية مسؤولية ديال كولشي حيت لأمازيغية ديال ݣاع لمغاربا.

و قال لمليك ف لخطاب بلي كاينين بزاف د لأمور و لمشاكيل لي ماخلاوش لأمازيغية تبان و تطور، حيت يلا مكانتش تنمية ف لبلايص لي كاتهضر بلأمازيغية، هادشي لي غايتدار للأمازيغية مغايكونش عندو معنى و فايدة.

## تّيكست د لخطاب ب لعربية




## مصادر

تصنيف:لوغات أمازيغية
تصنيف:السياسة د لمغريب
تصنيف:تاريخ د لمغريب
تصنيف:2001
تصنيف:مقالات فيها مصدر و 3000 بايت
فيكرة

[تصغير|[أفلاطون كان أول فيلسوف كيناقش لمفهوم د لفيكرة بشكل مدقق. أرسطو كتب بلي بزاف د تّصورات ديال أفلاطون كانو مبنيين على تصورات ديال لپيطاڭوريين]]
**لفيكرة** ف سّتيعمال لعام ديال نّاس لعاديين ؤ ف لفلسفة هيّا نّتيجة ديال تّفكير. ف لفلسفة لفيكرة تقدر تكون تمتيل عقلي تصويري ديال كسدة مادية. بزاف د لفلاسفة عتابرو بلي لأفكار تصنيف كينوني ؤنطولوجي أساسي، يعني بلي كيمتّل تصنيف أساسي ديال لمفاهيم لفلسفية بحالو بحال لجوهر، لحادات، لخاصية، ؤ غيرهوم. لقدرة على خلق ؤ فهم لمعاني د لأفكار كيتّعتابرو من بين لمزايا لأساسية ديال بنادم دون لحيوانات لخرين.

ف لمعنى شّعبي، لأفكار يقدرو يبانو بشكل لاإرادي ؤ تلقائي، بلا مايكون لواحد مونڭاجي ف تفكير عميق ؤلا جدي. لفيكرة يلا كانت جديدة ؤ بتيكارية تقدر تأدّي ل تطوير ختيراع ؤلا منضومة فيكرية جديدة.

## مصادر


تصنيف:لفلسفة
تصنيف:إدراك
تصنيف:قشعان
تصنيف:عيون د لمعرفة
تصنيف:تخمام
تصنيف:پروصي د لعقل
تصنيف:تجريد
تصنيف:مفاهيم ف لميطافيزيك
تصنيف:إبداع
تصنيف:إبتكار
تصنيف كينوني

[تصغير|[أرسطو من بين أول لفلاسفة لي حاولو يخلقو تصنيفات كينونية ل لموجودات. تصويرة: تمتال ديال أرسطو ف جامعة فرايبورڭ ف ألمانيا]]
**تّصنيفات لكينونية** ف لمجال د لؤنطولوجيا، هيّا تصنيفات كاتمتل أعلى مستوى ديال نواع لحوايج لي *كاينين* ف لوجود. لبحت ف تّصنيفات لكينونية هوّا محاولة ل تحديد أوسع لكلاصات لي كاتجمع لموجودات لي كاتّشابه ف لكينونة ؤلا لجوهر. تّمييز مابين هاد لكلاصات ؤلا تّصنيفات من حيت لمديار ؤلا تّطبيق ديالهوم، كيتسما **تّمييز لؤنطولوجي**. كاينين شلّا سيستيمات د تّصنيفات لي تّقتارحو، لي ف لعادة كيتضمنو تصنيفات بحال لأفكار، لخاصيات، لعلاقات، لجوهر، لأحدات، ؤ غيرهوم.

سّيستيم ديال تّصنيفات لكينونية، هوّا سيستيم فلسفي كيحاول يصنّف جميع لموجودات تحت تصنيف كينوني أساسي ؤلا فرعي، بحيت يوصل ل لإجابة على سّؤال لميطافيزيكي ديال "شنو كاين ف لوجود؟". كاينين فلاسفة لي كيشكو ف إمكانية تصنيف لواقع كيما هوّا، ؤ داكشي علاش ب نّسبة ليهوم لهاداف ديال سّيستيم د تّصنيفات لكينونية ماشي هوّا باش نصنّفو لواقع ؤ لموجودات لي فيه، مي باش نبيّنو ؤ نوضّحو تّصنيفات ديال سّيستيمات لمفاهيمية ؤ ديال لّوغة د بنادم.

## مصادر


تصنيف:لفلسفة
تصنيف:مفاهيم
تصنيف:مفاهيم ف لميطافيزيك
تصنيف:مقالات فيها مصدر و علاين 3000 بايت
تصنيف:مقالات ب عناوين فيها نيولوجيزم
ميستبورن

**ميستبورن** (ب نّݣليزية **Mistborn**، ب معنى *مزيود من ضّباب*) هيّا سيرية أدابية من نوع لفنطازيا لملحامية ؤ لخيال لعلمي ديال لكاتب لميريكاني براندن سانديرسن، ؤ نشراتها دار طور بوكس. هاد سّيرية خرجو فيها تال دابا سبعة د رّوايات ؤ جوج روايات قصيرة، ؤ باقين روايات مبلانية باش تخرج ف شّهورا ؤ لأعوام جّاية. سّيرية لّولة كانو فيها 3 د رّوايات هوما لإمبراطورية لّخرانية، لبير د لمعراج ؤ لبطل د لأزمان، لي من بعد تزادت عليها سيرية تانية من 4 د رّوايات كيطراو لأحدات ديالهوم ف نفس لعالم مور 300 عام. كاينة سيرية تالتة من 3 د رّوايات ف نفس لعالم د ميستبورن لي مبلانية باش تخرج ف لأعوام جّايين.

## لإلهام
براندن سانديرسن ݣال بلي لإلهام لّول باش يكتب هاد سّيرية، كان جاه ملي كان كيقرا رّوايات د هاري پوطر، ؤ بغا يكتب قصة لي، لعكس ديالها، كاتبدا مورما نتاصر فيها لحاكم شّرير ؤ قدر يقتل لبطل ؤ شنو غادي يطرا مورا داكشي. لفيكرة تّانية كانت من سّيرية د لأفلام ؤوشنز (لي منها فيلم ؤوشنز 11)، لي لبطل ديالها شفّار ؤ كيدير فيها سطو على بانكة، ؤ بغا ساندرسن باش يدمج هاد لفيكرة معا نّوع لأدابي د لفانطازيا لملحامية. أما لفيكرة ديال ضّباب فا كانت جاتو ملي كان كايصوݣ وسط ضّباب ف أيداهو، ؤ لي فكّراتو ف لمشهد ديال لكاطيدرالية لوطنية د واشينطون مضوية من لداخل.

## لكتوبا
كينقاسمو لكتوبا د مسيتبورن على حساب لفترة د زّمان لي كيطراو فيها، ل تلاتة د لفترات: لفترة لّولة، لفترة تّانية (300 عام مورا لّولة)، ؤ لفترة تّالتة (مورا تّانية ف وقت باقي مامحددش). تقدر تكون تا إيرا (فترة) رابعة مورا داكشي ولاكين تّايملاين ديالها باقي مامحددش.

## مشاريع موستقبالية
ف لأصل كان سانديرسن كيسمّي ميستبورن "تّلاتية د تّلاتيات"، حيت كان معوّل باش يكتبها على شكل تلاتة د تّلاتيات روائية. سّيرية لّولة كانت نيت تلاتية (فيها 3 د رّوايات)، ولاكين لكتاب د لأشابة د لقانون هرّس هاد لبلان حيت رّد سّيرية تّانية رباعية روائية، ؤ باقين جوج إيرات ؤلا فترات خرين غادي يطراو فيهوم جوج سيريات روائية باقين ف طور تّحضير، باش يكونو ف لمجموع 4 د سّيريات لفرعية ف سّيرية د ميستبورن.

## مصادر


تصنيف:براندن ساندرسن
تصنيف:سيرية د روايات لفانطازيا
تصنيف:مقالات فيها مصدر و 3000 بايت
براندن سانديرسن

**براندن سانديرسن** (مزيود ف 19 دجنبر 1975 ف لينكولن، نيبراسكا) كاتب ميريكاني ديال لفانطازيا لملحامية ؤ لخيال لعلمي. سانديرسن معروف سيرتو ب لعالم رّوائي د "كوزمير" Cosmere لي كيطراو فيه بزاف د رّوايات ديالو، بحال سّيرية د ميستبورن ؤ لأرشيڤ د سطورملايت. برا د هاد لعالم، كتب سانديرسن روايات خرين بحال ذ ريكونرز The Reckoners، سكايوورد Skyward، ؤ ألكاطراز Alcatraz. سانديرسن كان أيضا سالا سّيرية ديال رّويضة د زّمان لي كان كيكتبها روبرت دجوردن بعدما مات ف 2007 (لي ولّات سيرية د تّلفازة ب نفس سّمية)، ؤ ألّف روايات ڭرافيكية بحال رّملة لبيضا White Sand ؤ ضارك وان Dark One. سانديرسن كان دار لبيوشيمي ف لجاميعة ف لّول، ؤ من بعد تّخلا عليها باش يتفرّغ ل لكتابة د رّوايات.

ف لكتابة د لفانطازيا، سانديرسن ختارع "لقوانين د سّحور د سانديرسن"، ؤ نشر لفيكرة ديال "سّحور لقاسي"  (سيستيم د سّحور لي كيكون مشروح ب قوانينو، بحال ف لعولوم دّقيقة، فيزيك، شيمي ؤ غيرهوم) ؤ "سّحور رّخيم"  (سيستيم د سّحور لي كيكون فضفاض ؤ مامشروحش مزيان ؤ لقوانين ديالو ماواضحينش).

## مصادر

## لمزاود
* link=https://commons.wikimedia.org/wiki/Category:Brandon_Sanderson?uselang=ary|20x20px تقدر تزيد شوف بزاف د تّصاور و لمعلومات ديال '''''براندن سانديرسن''''' ف ويكيميديا كومنز.
* link=https://en.wikiquote.org/wiki/Brandon_Sanderson|20x20px ويكي قتيباس: '''''براندن سانديرسن''''' (نݣليزية)
* link=https://www.brandonsanderson.com|14x14px سّيت رّسمي

تصنيف:كاتب ميريكاني
تصنيف:زيادة 1975
تصنيف:ناس حيين
تصنيف:مقالات فيها مصدر و 3000 بايت
تصنيف:كتاب و كاتبات ميريكانيين د التعاويد لعيلمي
لإمبراطورية لخرانية

**لإمبراطورية لّخرانية** (ب نّݣليزية **The Final Empire**) هيّا رّواية لّولة ف سّيرية د ميستبورن لي مألّفها لكاتب لميريكاني براندن سانديرسن. هاد رّواية شي مرات كاتسمّا ب سميت سّيرية كاملة "ميستبورن"، ؤ خرجات ف 17 يوليوز 2006.

هاد رّواية متبوعة ب جوج روايات خرين هوما لبير د لمعراج (2007) ؤ لبطل د لأزمان (2008).

ف أكتوبر 2016، شركة دي إم دجي إنترتينمنت شرات لحقوق ديال جميع رّوايات د ساندرسن ف عالم كوزمير. ف 27 يناير 2017، تّعلن بلي شّركة سنات معا سكوت فرازير باش يكتب سّيناريو د فيلم مبازي على رواية لإمبراطورية لّخرانية.

## لمختاصر د رّواية
### لعالم د ميستبورن
لقصة كاتطرا ف عالم ديسطوپي ف كوكب *سكادريال*، لي كيطيح فيه رّماد ديما بسباب لبراكين، لعشوب كاملين لونهوم قهوي، ؤ واحد ضّباب لي لمصدر ديالو كيبان فوقطبيعي كيغطي كولشي ف لّيل. 1000 عام قبل ماتبدا لقصة واحد شّخص تسمّا *لبطل د لأزمان* قدر ينقد لعالم من شر لي معروف ب سميت "لغرق"  عند *لبير د لمعراج*. طّبيعة ؤ لماهية د هاد "لغرق" تّنسات معا مرور زّمان. هاد لبطل سمّا راسو "لّورد لحاكم" ؤ أسس لإمبراطورية لّخرانية، بعدما كتاشف سّر د لخلود. لّورد لحاكم ولّا طاغية لي متحكم ف كولشي، ماكيموتش، ؤ رد راسو رب معبود.

لّورد لحاكم بدّل لعالم على كي كان، ؤ نضم لمجتمع ب شّكل لي جاه مناسب، ب طبقة ديال نّوبالا لي كينحادرو من صحابو لي عاونوه، ؤ طبقة ديال لفلّاحين لمقهورين لي كيتسماو "سكا" .

سّحور عنصر مركزي ف لقصة ؤ نقدرو نسميوه "سّحور د لمعادن"، حيت كيعتامد على لقدرة د سّحار باش يتحكم ف معدن ؤلا معادن محددين، لي كيعطيو قوة محددة على حساب نّوع د سّحور. أكتر نوع ديال سّحور معروف ف لإمبراطورية لّخرانية هوّا لألومانسيا ، لي كيخلّي سّحار يتحكم ف شي نوع ؤلا نواع د لمعادن. ؤ كاين نوع أخور كيتسما "فيروكيميا"  لي كيخدم بشكل مختالف. كلا معدن كيعطي قدرة محدّدة (متلاً باش تزيد ف لقوة لجسدية، ؤلا لقدرة لعلاجية، ؤلا تشوف لموستقبال). كاينين غير جوج د نّواع ديال لألومانسيين: لي عندو قدرة باش يتحكّم غير ف معدن واحد كيتسما "ضبايبي" ، ؤ لي عندو قدرة باش يتحكم ف جميع لمعادن كيتسما "مزيود من ضّباب"  ؤ هادو قلال بزاف. ف لعادة سّحارا ماكيكتاشفو لقدرات ديالهوم تا كيجيهوم تّقاف  (كاتطرا ليهوم صدمة كبيرة نفسية ؤلا جسدية ؤ كيطيحو كيقفقفو بحال يلا فيهوم مرض صّرع).

## شخصيات رئيسية
* **كيلزير Kelsier**: شفار مشهور لي ولّا مرفّح بعدما شفر من شحال د نّوبالا. 3 سنين قبل لقصة كان تشد هوّا ؤ مراتو ؤ تصيفطو ل "لحفاري د هاثشين"، منجم ديال معدن لأتيوم ، باش يدوّزو لحبس لمؤبد. فاش تقتلات مراتو تماك، كيلزير جاه تّقاف ؤ كتاشف بلي راه عندو لقدرات ديال ميستبورن.
* **ڤين Vin**: بنت مراهقة كانت عايشة ف زّنقة، ؤ خدّامة معا عيصابة ديال شّفارا. كان خوها لكبير "رين" **Reen** ديما قاتلها ب لعصا فاش كانت صغيرة، ؤ بقات دّكريات صّعيبة ديالها ديما مأرّقاها. كيلزير لقاها ؤ كتاشف بلي راها تا هيّا ميستبورن، ؤ نضمّات ل لفرقة ديالو.
* **لّورد لحاكم Lord Ruler**: حاكم ماكيموتش لي رد راسو رب معبود ف لإمبراطورية لّخرانية، ؤ لي كيݣولو بلي كان بطل نقد لبشرية هادي 1000 عام، ؤ حرفياً عاود صاوب لعالم ب تضاريسو ؤ لكائنات ديالو ب شّكل لي بغا.
* **سازد Sazed**: راجل من شّعب ديال *تيريس Terris*، لي كينتامي ل مونضّامة سرية ديال لحافضين ، لي كيحاولو باش يحميو لمعرفة د تّاريخ ؤ لأديان ؤ طّيكنولوجيا لي منعها لّورد لحاكم، باش يدوّزوها ل لأجيال جّاية.

## مصادر

تصنيف:ميستبورن
تصنيف:مقالات فيها مصدر و 3000 بايت
ملاك

تصغير|ملاك
**الملاك** هوّ كائن سماوي كاين ف بزاف تاع المعتقدات الدينية. الملايكة تيتّعابرو خدّامين و رسل تاع الله ف الإسلام، اللي كيصيفطها باش تدير شي مهام. كاتختلف المعتقدات على الطبيعة و الدور ديالهم و بزاف كيتصورو المضهر ديالهم بحال البشر وعندهم جناوح.

## مصادر


تصنيف:معتقد
تصنيف:ملائكة
تصنيف:جنة
جيدو

**جّيدو** (بالجاپونية: 柔道، و تاتعني الطريق الرطبة) هوّا واحد الرياضة د لمدابزة لأصل ديالها من الجاپون، بداها لمعلم جيڭورو كانو ف عام 1882. لفكرة ديال جّيدو هي بلاصة ما تضرب لعدو ديالك، أنك تتحكم فيه وماتخليهش يتحرك.

اللي تيطرينيو جّيدو كيتسماو جيدوكا (كاينين تقريبا 15 لمليون منهم ف لعالم)، و لحوايج اللي تيلبسو سميتهم جيدوڭي. الرياضة د جّيدو داخلة ف لألعاب لأولمپية من 1964 للرجال و 1992 للعيالات.
## مصادر


تصنيف:الرياضة ف الجاپون
إبليس ف لإسلام

تصغير
ف لإسلام كيتّعتابر إبليس لكبير ديال شّياطين و جن كان تيعبد الله، و علا قبل لعبادة ديالو كرمو و رفعو لعندو.

ݣال القرأن:(وَإِذْ قُلْنَا لِلْمَلَائِكَةِ اسْجُدُوا لِآدَمَ فَسَجَدُوا إِلَّا إِبْلِيسَ كَانَ مِنَ الْجِنِّ فَفَسَقَ عَنْ أَمْرِ رَبِّهِ أَفَتَتَّخِذُونَهُ وَذُرِّيَّتَهُ أَوْلِيَاءَ مِنْ دُونِي وَهُمْ لَكُمْ عَدُوٌّ بِئْسَ لِلظَّالِمِينَ بَدَلًا ﴾ [الكهف:50] ولكن هو عصا الله ومابغاش يركع ل أدم. و شيطان هو عدو تاع بنادم حتال يوم القيامة﴿إِنَّ الشَّيْطَانَ لَكُمْ عَدُوٌّ فَاتَّخِذُوهُ عَدُوًّا إِنَّمَا يَدْعُو حِزْبَهُ لِيَكُونُوا مِنْ أَصْحَابِ السَّعِيرِ [فاطر:6] وكان هوا سبب لي خرج آدم و حواء من جّنة حيت كالو من شجرة محرمة، ﴿فَوَسْوَسَ لَهُمَا الشَّيْطَانُ لِيُبْدِيَ لَهُمَا مَا وُورِيَ عَنْهُمَا مِنْ سَوْآتِهِمَا وَقَالَ مَا نَهَاكُمَا رَبُّكُمَا عَنْ هَذِهِ الشَّجَرَةِ إِلَّا أَنْ تَكُونَا مَلَكَيْنِ أَوْ تَكُونَا مِنَ الْخَالِدِينَ ﴾ [الأعراف:20] وهو من جّنون تيشوفونا ولاكن حنا مانقدروش نشوفوهم ﴿يَا بَنِي آدَمَ لَا يَفْتِنَنَّكُمُ الشَّيْطَانُ كَمَا أَخْرَجَ أَبَوَيْكُمْ مِنَ الْجَنَّةِ يَنْزِعُ عَنْهُمَا لِبَاسَهُمَا لِيُرِيَهُمَا سَوْآتِهِمَا إِنَّهُ يَرَاكُمْ هُوَ وَقَبِيلُهُ مِنْ حَيْثُ لَا تَرَوْنَهُمْ إِنَّا جَعَلْنَا الشَّيَاطِينَ أَوْلِيَاءَ لِلَّذِينَ لَا يُؤْمِنُونَ [الأعراف:27].

## لخلق ديالو
تخلق إبليس من لعافية كيما ݣال الله ف لقرآن، و كان تيعبد الله معا لملائكة و تكبر على الله،


﴿وَإِذْ قُلْنَا لِلْمَلَائِكَةِ اسْجُدُوا لِآدَمَ فَسَجَدُوا إِلَّا إِبْلِيسَ أَبَى وَاسْتَكْبَرَ وَكَانَ مِنَ الْكَافِرِينَ ﴾ [البقرة:34]


و برر لعصيان ديالو ﴿أَنَا خَيْرٌ مِنْهُ خَلَقْتَنِي مِنْ نَارٍ وَخَلَقْتَهُ مِنْ طِينٍ ﴾ [الأعراف:12]، وهو يتلعن وتطرد من جنة وطلب من الله يعطيه تال يوم لقيامة باش يغوي آدم و لأحفاد ديالو.

## مصادر

تصنيف:لإسلام
تصنيف:لملائكة ف لإسلام
تصنيف:جن
تصنيف:ملاك
تصنيف:إبليس
ليستة د الرواپا

هاد صّفحة كاتجمع لّيستة د لموسيقيين لأفراد د رّاپ ؤ لهيپ هوپ. كاينة ليستة خاصة ديال لڭروپات د لهيپ هوپ.

## إفريقيا
### لمغريب
تصغير|إل ڭراندي طوطو

### جزاير

* يوپي
* فلان

## أمريكا شّمالية
### لميريكان
* 50 سينت
* إيمينيم

## مصادر

تصنيف:ليستات
تصنيف:راپور
مومتيل

[تصغير|لمومتيل لبريطاني [شارلي شاپلان ف فيلم دّري (1921)]]
**لمومتّيل** (و نّتوة ديالو **مومتّيلة**) هو شخص كيعيش حالة شخصية من خلال نص درامي ؤلا طراجيدي ؤلا كوميدي بكل أحاسيسو و مكوناتو، و كيعبّر عليها ؤ هوّا متقمص جميع أساسياتها و تفاصيلها باش يوصل ل لموشاهيد، سوا كان هادشي ف مسراحية ؤلا فيلم سينمائي ؤلا موسلسال د تّلفازة، ؤلا موسلسال د رّاديو.

## مصادر

تصنيف:تمتيل
تصنيف:مومتيلين ؤ مومتيلات
بوطولا 1 عيالات (2021-2022)

## لفراقي

## لجدوال ديال الترتيب

## شوف حتى
* بوطولا 1 عيالات (2020-2021)
* لهيكلة لهرمية د لبوطولات ديال كورة ف لمغريب

## مصادر

تصنيف:بوطولا 1 عيالات
تصنيف:أرتيكلات مامربوطينش معا ويكيداطا
تصنيف:مقالات فيها مصدر و 3000 بايت
2021–22 ف لكورة لمغريبية

**2021–22 ف لكورة لمغريبية** هو لموسم التنافسي رقم 66 فالتاريخ ديال لكورة فلمغريب من مورا ليستيقلال دلبلاد.

## رجال
### كاس لعرش

### لبوطولات
#### بوطولا 1

#### بوطولا 2

#### لقيسم دلهواة لوطني

#### لقيسم دلهواة اللول

#### لقيسم دلهواة التاني

## عيالات
### كاس لعرش

### لبوطولات
#### بوطولا 1

## مصادر

تصنيف:كورة د لمغريب على حساب لموسم
تصنيف:2021 ف لمغريب
تصنيف:2022 ف لمغريب
تصنيف:مقالات فيها مصدر و 3000 بايت
لبير د لمعراج

**لبير د لمعراج** (ب نّݣليزية **The Well of Ascension**) هيّا رّواية تّانية ف سّيرية د ميستبورن لي مألّفها لكاتب لميريكاني براندن سانديرسن. ؤ خرجات ف 21 غشت 2007.

هاد رّواية مسبوقة ب لإمبراطورية لّخرانية (2006) ؤ متبوعة ب لبطل د لأزمان (2008).

## شخصيات رئيسية
* **ڤين ڤينتشر Vin Venture**: إمبراطورة، ؤ أقوى ميستبورن ف لإمبراطورية لّخرانية.
* **إيليند ڤينتشر Elend Venture**: تاني إمبراطور ف لإمبراطورية لّخرانية، لي ولّا ميستبورن ب قوة خارقة بعدما عتقاتو مراتو ڤين ف لبير د لمعراج.
* **سازد Sazed**: راجل من شّعب ديال *تيريس Terris*، لي كينتامي ل مونضّامة سرية ديال لحافضين ، لي كيحاولو باش يحميو لمعرفة د تّاريخ ؤ لأديان ؤ طّيكنولوجيا لي منعها لّورد لحاكم، باش يدوّزوها ل لأجيال جّاية.
* **ؤرسور OreSeur**: كائن من شعب لكاندرا لي كان خدّام عند ڤين ؤ ولا صديق ديالها.
* **مارش Marsh**: خو كيلزير لي كان ولّا "أنكيزيتور د لفولاد" ، لي كانو أتباع ديال لّورد لحاكم.
* **ستراف ڤينتشر Straff Venture**: بّات إليند لي رد راسو ماليك على لمملكة شّمالية.
* **زان Zane**: ميستبورن ؤ ولد لاشرعي ديال ستراف ڤينتشر (يعني خو إيليند)، كيبان بلي عندو شي مرض نفسي.

## مصادر

تصنيف:ميستبورن
فيلم

[تصغير|thumbtime=40|فيلم قصير د 1892 ب عنوان [پييرو لمسكين، بعد تّلوين ديالو]]
**لفيلم** هوّا نوع ديال لفن لمتشاف لي كيتير تجربة عند لموشاهيد، ؤ كيحاول يوصّل أفكار، قيصاص، أحاسيس، جمال، ؤلا واحد لومبيونص، ب تخدام تصاور محرّكين. هاد تّصاور كيكونو عادةً مرفوقين ب صوت، ؤ ف حالات نادرة شكال خرين ديال لإتارة لحسية. كلمت **سينيما**، لي مختاصرة من سينيماطوݣرافيا، كاتّستعمل باش تشير ل لمصاوبة د لأفلام ؤلا صّيناعة د لأفلام.

## مصادر

تصنيف:سينيما
تصنيف:ميديا ديال لفنون د الشوفان
كاس لعرش عيالات (2020-2021)

## الدور التاني
* ميتشان الدور التاني ديال كاس لعرش دلعيالات 2020-2021: 16 مارس 2022.

|}

## الدور التالت
* ميتشان الدور التالت ديال كاس لعرش دلعيالات 2020-2021: 7 ماي 2022.

|}

## الدور الرابع
* ميتشان الدور الرابع ديال كاس لعرش دلعيالات 2020-2021: 10-11 ماي 2022.

|}

## الدور دلفينال
### لفراقي اللي تأهلات
هاد لفراقي هي الي شاركات فكاس لعرش ديال عام 2020-2021.

*
*
*
*
*
*
*
*

### قوس لمشاركة

## روبوع النيهائي
* تقصرو لميطشان ف 13 و14 ماي 2022.

|}

## الدومي فينال
* مازال ماتقصرو لميطشان.

|}

## لفينال

## مصادر

تصنيف:كاس لعرش لمغريبي عيالات
تصنيف:أرتيكلات مامربوطينش معا ويكيداطا
تصنيف:مقالات فيها مصدر و 3000 بايت
أپيا

**أپيا** (بالنݣليزية: **Apia**) هي مدينة صاموانية وهي لعاصيمة ديال لبلاد. تبنات ف 1850 ؤ ولات عاصيمة ف 1959. لميساحة ديالتها هي 123 كلم² ولعلو ديالها غير 2 ميترو. كايسكنو فيها 34.963 واحد على حساب لإحصاء د 2021.

## لموناخ

## التغيير ديال السكان فالتاريخ

## مصادر


تصنيف:مدون د نيوزيلاندا
تصنيف:تأسيسات د عوام 1850 ف ؤقيانوسيا
سطار وورز

تصغير
**سطار وورز** (ب نّڭليزية **Star Wars**) هيّا فرانشايز ميريكانية د لأفلام د لخيال لعلمي، من نوع لوپيرا د لفضاء لملحامية. هاد لفرانشايز بداها دجورج لوكاس ف 1977 ب فيلم ب نفس لعنوان، ؤ تشهرات بزاف ف لعالم كامل تا ولّا عندها تأتير كبير على تّقافة ديال دابا.

## مصادر

## شوف تا
* راهوم مصاوبين من لحم


تصنيف:فرانشايز د لأفلام
تصنيف:تعاويد عيلمي
تيكواندو

**تيكواندو** (بلكورية: 태권도/跆拳道) هوّا واحد الرياضة د لمدابزة لأصل ديالها من كوريا لجنوبية، وعندها كتر من 2000 عام. تقادّات هاد الرياضة بزاف ف لقرن 20، وأول جامعة ديالها تأسسات كانت هي لجمعة د التيكواندو د كوريا (ف 1959). ف 1966، أسس لجينيرال لكوري شوي هونك هي لجامعة الدولية د تيكواندو، و ف 2000 دخلات ف لألعاب لأولمپية.

لحوايج اللّي كايتلبسو ف التيكواندو سميتهم دوبوك، و لأغلبية د التقنيات ديال هاد الرياضة هوما ضربات بالرجلين. ف لبطولات د لمدابزة، كاين 8 د لعبارات اللي يقدر يشارك فيهم لواحد، على حساب شحال فيه من كيلو.
## مصادر
پاليكير

**پاليكير** (بالنݣليزية: **Palikir**) هي لعاصيمة ديال لويلايات لفيديرالية ديال ميكرونيزيا اللي كاينة فلغرب ديال لمحيط لمهدن. تبنات فتاريخ قديم بزاف على يد لقبايل ديال ݣزيرة پوهنپي. جات بعيدة ب8 كيلوميتر على كاولونيا، اللي هي لعاصيمة ديال لويلاية. لميساحة ديالتها هي تقريبا 11 كلم² ولعلو ديالها هو 80 ميترو. كايسكنو فيها 6674 واحد على حساب لإحصاء د 2010، وعايشين على لفلاحة والصيد لبحري. التوقيت ديال لمدينة هو ݣرينيتش +11.

## السكان

## لموناخ

## مصادر


تصنيف:ميكرونيزيا
تصنيف:مدون د ميكرونيزيا
تصنيف:مقالات فيها مصدر و 3000 بايت
كاولونيا

**كاولونيا** (بالنݣليزية: **Kolonia**) هي مدينة كانت هي لعاصيمة ديال ميكرونيزيا قبل ماتوليها پاليكير. تسمّات على لمستعمارة اللي كانت تدارت تما فالربعينات. لميساحة ديالتها هي 1.58 كلم² ولعلو ديالها هو 23 ميترو. كايسكنو فيها 6068 واحد على حساب لإحصاء د 2010.

## السكان

## لموناخ

## التصاور

Aerial view of Kolonia in 1972.jpg|كاولونيا ف 1972
Ponape.jpg|الصونطر ديال لمدينة ف مارس 1971


## مصادر

تصنيف:مدون د ميكرونيزيا
تصنيف:فيديرالية ميكرونيزيا
تصنيف:عاصيمة قديمة على حساب لبلاد
تصنيف:مقالات فيها مصدر و 3000 بايت
وينو

**وينو** (بالنݣليزية: **Weno**) هي مدينة ميكرونيزية ولعاصيمة ديال ويلاية تشووك. لميساحة ديالتها هي 18.6 كلم² ولعلو ديالها لكبير هو تاع جبل طيروكين واللي هو 364 ميترو. كايسكنو فيها 13.586 واحد على حساب لإحصاء د 2010. لمدينة معروفة بلغوص تحت لبحر وكاين متحف اللي كايوتق وكايحافض على هاد الرياضة.

## السكان

## لموناخ

## التصاور

ChuukAirport.jpg|لمطار الدولي ديال تشووك
Weno island, Chuuk (1).jpg|كنيسة حدا لبحر دلمدينة
Weno Head Mountain.jpg|جبل ݣزيرة وينو


## مصادر

تصنيف:مدون د ميكرونيزيا
تصنيف:مقالات فيها مصدر و 3000 بايت
كولونيا (ياپ)

**كولونيا** (بالنݣليزية: **Colonia**) هي مدينة ميكرونيزية وهي لعاصيمة ديال ويلاية ياپ. تبنات ف1885 على يد مهمة تنصيرية كاتوليكية تابعة للصبليون. لميساحة ديالتها هي كلم² ولعلو ديالها هو ميترو. كايسكنو فيها 3126 واحد على حساب لإحصاء د 2010. لمرسى اللي كايوصل لهاد لڤيلاج هو مرسى طوميل.

## السكان

## التصاور

Colonia Sunset.jpg|لغروب د الشمش فكولونيا
Colonia1 Yap NOAA.jpg|الشوفة على لڤيلاج من لبحر


## مصادر

تصنيف:مدون د ميكرونيزيا
طوفول

**طوفول** (بالنݣليزية: **Tofol**) هي مدينة ميكرونيزية وهي لعاصيمة ديال ويلاية كوصري. تعتامدات بلدية فيناير 1989. لميساحة ديالتها هي 3 كلم². كايسكنو فيها 2591 واحد على حساب لإحصاء د 2000.

## لموناخ

## مصادر

تصنيف:مدون د ميكرونيزيا
تصنيف:مقالات فيها مصدر و 3000 بايت
ويلاية ياپ

**ويلاية ياپ** (بالنݣليزية: **Yap State**، بلياپية: **Nam nu Wa'ab**) هي وحدة من لويلايات ديال ميكرونيزيا اللي كاينة فلغرب . لعاصيمة ديال هاد لويلاية هي كولونيا. لميساحة ديالها واصلة ل 102 كم²
ولجزر ديالها شادة مسافة ديال 1500 كيلوميتر فلبحر، والسكان ديالها واصلين ل11577 على حساب ليحصاء ديال 2020. محاديها من الشرق ويلاية تشووك.
## السكان
هاد النماري جايين من ليحصاء ديال السكنى د 2010:

## التصاور

US, RAAF and JASDF launch Operation Christmas Drop 2015 151213-F-PJ403-254.jpg|ݣزيرة فالالوپ
Yapese men dancers in traditional dress celebrating Yap Day.jpg|رجال من شعب لياپ كايديرو شطحة تقليدية باللباس ديالهوم
YapAirport.jpg|لمطار ديال ويلاية ياپ
View from Room @ Manta Ray Bay Hotel (2849895028).jpg|شوفة من أوطيل مانتا رايباي
Yap Mangrove Forest (2849095133).jpg|لغابة ديال لمانݣروڤ ف ياپ


## مصادر


تصنيف:ويلايات ميكرونيزيا
تصنيف:مقالات فيها مصدر و 3000 بايت
تصنيف:دولة ݣزيرة
ويلاية تشووك

**ويلاية تشووك** (بالنݣليزية: **Chuuk State**) هي وحدة من لويلايات ديال ميكرونيزيا اللي كاينة فلوسط. لعاصيمة ديال هاد لويلاية هي وينو. لميساحة ديالها واصلة ل120 كم²، والسكان ديالها واصلين ل48.654 على حساب ليحصاء ديال 2010. محادينها ويلاية ياپ فلغرب وويلاية پوهنپي من جيهة الشرق. لويلاية كاتقلب على ليستيقلال ديالها من 2015، والتصويت تأجل تلاتة دلمرات حتال 2022 فاش غايدّار.

## السكان
هاد النماري جايين من ليحصاء ديال السكنى د 2010:

## التصاور

US Navy 080831-N-8878B-345 An MH-60S Sea Hawk helicopter flies over the waters of Micronesia.jpg|الساحل تاع ويلاية تشووك
Reef3606 - Flickr - NOAA Photo Library.jpg|دبابة صغيرة من يامات لحرب لعالمية التانية
Reef0843 - Flickr - NOAA Photo Library.jpg|لحوت ولمرجان فلبحر ديال تشووك
US Navy 080831-N-8878B-486 The Military Sealift Command hospital ship USNS Mercy (T-AH 19) is anchored off the coast of Weno Island.jpg|باطو ديال لعسكر د لميريكان فلبحر ديال تشووك



## مصادر


تصنيف:ويلايات ميكرونيزيا
تصنيف:مقالات فيها مصدر و 3000 بايت
ويلاية پوهنپي

**ويلاية پوهنپي** (بالنݣليزية: **Pohnpei State**) هي وحدة من لويلايات ديال ميكرونيزيا اللي كاينة فلوسط. لعاصيمة ديال هاد لويلاية هي كاولونيا. لميساحة ديالها واصلة ل371 كم²، والسكان ديالها واصلين ل 36.196 على حساب ليحصاء ديال 2010. محادينها من الشرق ويلاية كوصري ومن جيهة لغرب ويلاية تشووك.
## السكان

## التصاور

Catholic Church in Pohnpei (from a book published in 1932).png|كنيسة كاتوليكية قديمة (تصويرة من 1932)
Inside the lagoon of Ant Atoll, southwest of Pohnpei (Federated States of Micronesia) 1.jpg|لاݣون ديال أنط أطول
Koloniasokehs.jpg|مدينة كاولونيا


## مصادر


تصنيف:ويلايات ميكرونيزيا
ويلاية كوصري

**ويلاية كوصري** (بالنݣليزية: ** Kosrae State**) هي وحدة من لويلايات ديال ميكرونيزيا اللي كاينة فالشرق. لعاصيمة ديال هاد لويلاية هي طوفول. لميساحة ديالها واصلة ل111 كم² ونهار على نهار كاتكال بسباب لعلو ديال لبحر، والسكان ديالها واصلين ل6616 على حساب ليحصاء ديال 2010. محاديها من جيهة لغرب ويلاية پوهنپي.
## السكان
لويلاية د كوصري فيها 4 ديال لبلديات:

## التصاور

Lelu Ruins, Kosrae, Micronesia.jpg|لهديم دلمدينة لقديمة د ليلو
Port Lottin, Kusaie Island, Caroline Islands, Natives and native canoe (1899-1900).jpg|باطو قديم ف مرسى لوطّين (تصويرة من 1899–1900)
KosraeAirport.jpg|لمطار ديال كوصري
Kosrae-39 (21814254231).jpg|الجبال ولغابة


## مصادر


تصنيف:ويلايات ميكرونيزيا
تصنيف:مقالات فيها مصدر و علاين 3000 بايت
شعب الشامورو

**شعب الشامورو** أولّا **تشامورو** (بالنݣليزية: **Chamorro people**) هوما شعب أصلي ليوما فݣزاير ماريانا الشمالية وݣوام وكانت عندهوم علاقات مزيانة مع ناس وشعوب خرة فݣزاير خرين فلمحيط لمهدن بحال ميكرونيزيا (ويلاية ياپ) وإندونيسيا والسكان لأصليين تاع طايوان. جاو هاد الناس للبلايص اللي كاينين فيها ليوم تقريبا ف 2000 قبل لميلاد. لعدد ديالهوم ليوما بحساب ليحصاء د 2010 هو 147 ألف و798.

السمية ديال الشعب جات من اللقب اللي كايتعطى للطبقة لحاكمة عليهوم. شحال هادي، الشعب كان كايعطي التربية لخوت لمرة (لخوال) اللي عندهوم دور مهم كتر من لوالد. فلفلاحة، لمستعمرين الصبليون ردو لبال باللي شعب تشامورو كانت عندو فلاحة متبعة لقمر، حيتاش كانو متلا كايزرعو لبطاطة لحلوّة فلوقت اللي كاتكون لݣمرة كاملة ولعلو دلبحر هابط. هاد الناس عرفو الروز وكانوا كايزرعوه من ما قبل التاريخ. بالنسبة لهاد الناس، لأرض تخلقات بسباب بنت ودرية خوت توام: پونتان و فوؤونيا.

لمحاكة مع شعوب خرين بحال الصبليون، لمكسيك، لميريكان، الجاپون ولفيليپين خلات التقافة ديال شعب الشامورو تتأتر بزاف. ليوما واخا كاينين شي وحدين اللي باقين شادين فلمعتقدات ديالهوم لقدام، لأغلبية ولات على لمسيحية لكاطوليكية. كاين واحد لعدد ديال الناس اللي كاينين فلعسكر ديال لميريكان من لأصول ديال الشامورو، فݣوام 14 من كولّا 10000 واحد داخلين للعسكر، كتر من لويلاية لميريكانية د مونطانا اللي كايدخل من سكانها غير 8 من كولا 10000. واخا هكاك الناس مازال محافضة على تقاليدها: الناس بقي شادة فلفيكرة ديال لفاميلة لكبيرة ولعشيرة اللي الشجرة ديالها جاية من شي جدة قديمة. بزاف ديال لأمراض بحال السكر ولمرض د لقلب طلعات النسب ديالهوم مابين هاد الشعب. واخا هكاك كاينين ناس اللي مازال كايحتارمو السوروهانو، اللي هوما الطبّة اللي عندهوم علم كتير بلعشوب تاع الدوا.
## مصادر


تصنيف:شعوب
تصنيف:ميكرونيزيا
تصنيف:مقالات فيها مصدر و 3000 بايت
لمعاهدة لألمانية الصبليونية (1899)

[تصغير|لحدود ديال [غينيا الجديدة لألمانية قبل (ب الزرق) و مورا لمعاهدة (ب لحمر)]]
**لمعاهدة لألمانية صّبليونية** كانت معاهدة تسنات نهار 12 فبراير 1899 مابين ألمانيا و الصبليون، و لي بيها خاص صّبليون تبيع لي بقا من لجزر تاع لمحيط لمهدن ل ألمانيا ب 25 مليون پيصيطا أولا 17 مليون مارك. جات هاد لمعاهدة من مورا ما خسرات صّبليون ف لحرب ديالها مع لميريكان لي داو ليها ݣوام و لفيليپين، لي كانت منها كاتحكم صّبليون ف لجزر ديالها ف لمحيط لمهدن لي وصلو 6000 جزيرة. بسباب هادشي و ملي بان ليها راه ما بقا شي نفع تيجاري من هاد لجزر، ضطرات صّبانيا تبيع كولشي ل شي بلاد لي غاتعرف تضيپانيهوم. من مورا ضّغط لكبير لي دارتو عليهوم ألمانيا، باعت صّبليون ليهوم كولشي و سالات الشركة الصبليونية د لهند الشرقية.

## مصادر

تصنيف:معاهدات سياسية
تصنيف:السياسة د ألمانيا
تصنيف:السياسة د صبانيا
تصنيف:1899
تصنيف:مقالات فيها مصدر و 3000 بايت
تصنيف:1899 ف ألمانيا
تصنيف:1899 ف سپانيا
تصنيف:1899 ف ؤقيانوسيا
تصنيف:تاريخ د پالاو
جبل نانلوض

**جبل نانلوض** (بالنݣليزية: Mount Nanlaud) هو لقمة لعالية ݣاع فميكرونيزيا وويلاية پوهنپي ولعلو ديالو واصل ل782 ميترو. هاد الجبل كاين فلجانوب ديال ݣزيرة پوهنپي، وهو تاني أعلى جبل فلمنطاقة لجغرافية ديال ميكرونيزيا من مورا جبل أݣريهان (965 ميترو).

## مصادر

تصنيف:جبال
تصنيف:فيديرالية ميكرونيزيا
عاداد طبيعي

[يسار|تصغير|120بك|لݣروپ د لأعداد الطبيعيين عندو [رشمة|الرمز ديال \N.]]
فلماط، **لعاداد طّبيعي** هوما عاداد لي كايتستعمل فلحساب (بحال ف "كاينين *خمسة* دلبݣرات حدا لواد") والترتيب (بحال ف "هشام الݣروج جا *اللول* فالسيباق"). لأعداد اللي كايتستعملو فلحساب كايتسماو **[[أعداد أصلية|لأعداد لأصلية]]**، و لأعداد لي كايتخدمو فالترتيب كايتسماو **[[أعداد ترتيبية|لأعداد الترتيبية]]**. لأعداد الطبيعيين كايتخدمو بعض لمرات بحال سميات ديال شي حوايج، بحال ف أوطوروت 3 أولّا الطريق لوطنية 1، أولّا النمرة ديال لكيطمة ديال شي كوايري. هاد النوع كايتسمى **لأعداد السمياتية** وماعندو حتى شي خاصية فلمفهوم ديال لماط.

ف سّيستيم لعشري، لأعداد ف لعادة كيتكتبو ب نماري، لي هوما رموز كيعبّرو على لأعداد من 0 ل 9. كاينين بزاف د سّيستيمات لمومكينة د لكتابة د لأعداد، بحال سّيستيم جّوجي لي كيخدّم غير 0 ؤ 1، ؤلا سّيستيم سّطاشي لي كيزيد 6 د رّموز إضافيين ل سّيستيم لعشري باش يعبر على جميع لأعداد. كاينين سيستيمات قدام بحال سّيستيم رّوماني د لأعداد، لي كيخدّم حروف بحال I ؤلا X ؤلا L، باش يرمز ل لأعداد 1، 10، 50 على تّوالي، ؤ مافيهش رمز ديال زيرو. هاد سّيستيم كيعتامد على لموضع ديال رّمز (على ليمن ؤلا ليسر ديال شي رمز كبر منو) باش يرشم لأعداد كاملين، ؤ كان سيستيم محدود (مايقدرش يعبر على أعداد كبار بزاف)، ؤ معقد ف لحساب.

بعض التعريفات كاتبدا لأعداد الطبيعيين من زيرو \N=\{0,1,2,\ldots\}، وكايتسماو **لأعداد لي ماشي سالبين**. و تعريفات خرين كاتبدا من واحد \N=\{1,2,3,\ldots\} وكاتسميهوم **لأعداد لموجبين**. لخاصيات ديال لأعداد الطبيعيين، بحال لمقسومية و التفريقة ب لأعداد اللولانية كتدرسها النضرية د لأعداد. لمسايل بحال لحساب و الترتيب بحال التفراق كايفكها التعداد. الرمز ديال لݣروپ د لأعداد الطبيعيين هو \N.

## مصادر


تصنيف:مصطلحات د لماط
تصنيف:نضرية د لأعداد
تصنيف:مقالات فيها مصدر و 3000 بايت
تصنيف:ماط بدياني
تصنيف:أعداد صحيحة
آيكيدو

**آيكيدو** (بالجاپونية: 合気道) هوّا واحد لفن د لمدابزة لأصل ديالو من الجاپون، أسسو لمعلم موريهي أويشيبا ما بين 1925 و 1969. أول مرة عتارفات لحكومة د الجاپون بهاد الرياضة كانت ف 1940، و كانت سميتها ديك لوقت "آيكي بودو". ف 1942 عاد تسمّات آيكيدو. اللي تيطريني هد لفن كيتسما "آيكيدوكا".

تأسس هاد لفن بحال شي خلاصة د بزاف د لفنون د لمدابزة لاخرين، و تيحاول يركز على كيفاش يقدر لواحد يدافع على راسو بلا مايضرب هاداك اللي هجم عليه، غي يستاغل ديك الجهد اللي هجم عليه بيه، باش يحبسو ومايخليهش يعاود يضربو. ما كايناش بطولات د لمدابزة ف لآيكيديو، حيت أصلا لفلسفة ديالو ضد لمدابزة، و هو مديور غي باش بواحد يتعلم التقنيات اللي يقدر يدافع بيها على راسو.
## مصادر
33

**33** هوّا عام ف تّقويم لڭريڭوري بدا نهار السبت ؤ سالا نهار السبت. هوّا لعام نمرة 33 ف لإيرا لعامة ؤ لفترة د بعد لميلاد، نمرة 33 ف لقرن 1، ؤ نمرة 4 ف لعقد ديال عوام 30.

33 كيوافق 607 ق.هـ-606 ق.هـ ف تّقويم لهيجري ؤ 983 ف تّقويم لأمازيغي ؤ 10033 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
87

**87** هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 87 ف لإيرا لعامة ؤ لفترة د بعد لميلاد، نمرة 87 ف لقرن 1، ؤ نمرة 8 ف لعقد ديال عوام 80.

87 كيوافق 551 ق.هـ-550 ق.هـ ف تّقويم لهيجري ؤ 1037 ف تّقويم لأمازيغي ؤ 10087 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
100

**100** هوّا عام ف تّقويم لݣريݣوري بدا نهار الجمعة ؤ سالا نهار الجمعة. هوّا لعام نمرة 100 ف لإيرا لعامة ؤ لفترة د بعد لميلاد، نمرة 100 (لعام اللخر) ف لقرن 1، ؤ نمرة 1 ف لعقد ديال عوام 100.

100 كيوافق 538 ق.هـ-537 ق.هـ ف تّقويم لهيجري ؤ 1050 ف تّقويم لأمازيغي ؤ 10100 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
301

**301** هوّا عام ف تّقويم لڭريڭوري بدا نهار التلات ؤ سالا نهار التلات. هوّا لعام نمرة 301 ف لإيرا لعامة ؤ لفترة د بعد لميلاد، نمرة 1 ف لقرن 4، ؤ نمرة 2 ف لعقد ديال عوام 300.

301 كيوافق 331 ق.هـ-330 ق.هـ ف تّقويم لهيجري ؤ 1251 ف تّقويم لأمازيغي ؤ 10301 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
476

**476** هوّا عام مكبس ف تّقويم لڭريڭوري بدا نهار لاربع ؤ سالا نهار لخميس. هوّا لعام نمرة 476 ف لإيرا لعامة ؤ لفترة د بعد لميلاد، نمرة 76 ف لقرن 5، ؤ نمرة 7 ف لعقد ديال عوام 470.

476 كيوافق 151 ق.هـ-150 ق.هـ ف تّقويم لهيجري ؤ 1426 ف تّقويم لأمازيغي ؤ 10476 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
1014

**1014** هوّا عام ف تّقويم لݣريݣوري بدا نهار السبت ؤ سالا نهار السبت. هوّا لعام نمرة 1014 ف لإيرا لعامة ؤ لفترة د بعد لميلاد، نمرة 14 ف لقرن 11، ؤ نمرة 5 ف لعقد ديال عوام 1010.

1014 كيوافق 404-405 ف تّقويم لهيجري ؤ 1964 ف تّقويم لأمازيغي ؤ 11014 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
1162

**1162** هوّا عام ف تّقويم لڭريڭوري بدا نهار التنين ؤ سالا نهار التنين. هوّا لعام نمرة 1162 ف لإيرا لعامة ؤ لفترة د بعد لميلاد، نمرة 62 ف لقرن 12، ؤ نمرة 3 ف لعقد ديال عوام 1160.

1162 كيوافق 557-558 ف تّقويم لهيجري ؤ 2112 ف تّقويم لأمازيغي ؤ 11162 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
1304

**1304** هوّا عام مكبس ف تّقويم لڭريڭوري بدا نهار التلات ؤ سالا نهار لاربع. هوّا لعام نمرة 1304 ف لإيرا لعامة ؤ لفترة د بعد لميلاد، نمرة 4 ف لقرن 14، ؤ نمرة 5 ف لعقد ديال عوام 1300.

1304 كيوافق 703-704 ف تّقويم لهيجري ؤ 2254 ف تّقويم لأمازيغي ؤ 11304 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
إيرا عامة

تصغير|يوهانيس كيپلر لي كان أول واحد خدّم هاد لموصطلح
**لإيرا لعامة** ؤلا **لإيرا لحالية** (ب نّڭليزية **Common Era**) ب ختيصار **CE** هيّا تسمية كاتّستعمل ف تّقويم لڭريڭوري باش تشير ل لفترة د زّمان لي بدات من 1 ميلادية تال ليوم. هاد تّسمية كاتّخدم شي مرات بلاصت *[[بعد لميلاد|أنو ضوميني]] AD* لي عندها مدلول ديني مسيحي. لفترة لي قبل منها كاتسمّا **قبل لإيرا لعامة** (ب نّڭليزية **before Common Era**) ؤلا ب ختيصار **BCE**.

أول واحد معروف بلي خدّم هاد تّعبير (لموقابيل ديالو ب لّاتينية ) هوّا لعالم د لفلك يوهانيس كيپلر ف 1615.

## مصادر

تصنيف:تقويم
تصنيف:كرونولوجيا
تصنيف:تقويم ݣريݣوري
تصنيف:بديات د 1615
بعد لميلاد

[تصغير|نقشة مخدّمة لموصطلح د ''أنو ضوميني'' ف [كاطيدرالية د كلاݣنفورت ف لوطريش]]
**بعد لميلاد** ؤلا **أنو ضوميني** (ب لّاتينية **Anno Domini**، ب معنى *ف لعام ديال مولانا*، ب ختيصار **AD**) هيّا تسمية كاتّطلق على لفترة لي بدات ب 1 ميلادية تال ليوم. لفترة لي قبل منها كاتسمّا **قبل لميلاد ** ؤلا **قبل لمسيح** (ب نّݣليزية **Before Christ**، ب ختيصار **BC**). حيت هاد لموصطلحات عندها مدلول مسيحي، كاين لي كيفضّل يخدّم *ف [[إيرا عامة|لإيرا لعامة]]* ؤ *قبل لإيرا لعامة* لي عندهوم نفس لمعنى.

## مصادر

تصنيف:تقويم
تصنيف:كرونولوجيا
عقد

**لعقد** هوّا فترة د زّمان لي كاتساوي 10 سنين. لعقد يقدر يوصف أي فترة د 10 سنين بغض نّاضار على فوقاش بدات ؤلا سالات، ؤلا يقدر يشير ل مدة محددة ف تقويم. كاينين جوج طرقان باش كايتحدد لعقد ف تقويم، وحدة لي مخدّمة بزاف كاتبدا من لعوام لي كيبداو ب 0 تال 9 (متلاً من 1980 تال 1989)، فا كانݣولو متلاً تمانينات، تسعينات ؤ غيرهوم، ؤ لوخرة، لي مستعملة قل، من 1 تال 0 (متلاً من 1981 تال 1990). هاد تّعريف تّاني مديور باش يتبّع تّعريف لمدقق ديال لقرن من عوام كيتسالاو ب 1 تال 0، بحال لقرن 20 لي كيبدا ف 1901 (أول عام) تال 2000 (لعام لّخر ف لقرن). لقرن 21 لي جا موراه كيبدا ف 2001.

## مصادر

## شوف تا
* قرن
* عام

تصنيف:تقويم
تصنيف:عبرات د الزمان
تصنيف:لعقود
تصنيف:ستيتناء من طاݣ ناقصين تصاور
تصنيف:فينومينات كايتعاودو
عقد (توضيح)

هادي صفحة د التوضيح، كلمة **عقد** يمكن يكونو عندها هاد لمعاني:

* عقد: فترة د زّمان كاتساوي 10 سنين.
* كونطرا: وتيقة إدارية ؤ قانونية كاتضمن حقوق ؤ واجيبات ديال جوج أطراف لي سناوها.

تصنيف:صفحة توضيح
تقويم إسلامي

[تصغير|دخلة ديال مكتابة ف [لقدس مكتوب فيها التاريخ د التأسيس ب لهجري و لميلادي]]
**تّقويم لهيجري** ؤلا **تّقويم لإسلامي** هوّا تقويم لي كيبدا من فاش هاجر نّبي محمد من مكة ل يثرب. هاد لحادات كيتّعتابر هوّا نّهار ديال 1 محرم ديال عام 1 هيجرية. تّقويم لهيجري تقويم قمري حيت شّهر لهيجري كيعتامد على ضّورة د لقمر. لعام لهيجري فيه 12 شهر، ب مجموع 354 ؤلا 355 يوم. تّقويم لهيجري مبني على تّقويم لعربي لقديم لي كان مخدّم ف لڭزيرة لعربية ؤ لي كان تقويم شمسي قمري.

لمسلمين كيخدّمو تّقويم لهيجري باش يضبطو لأعياد ؤ لموناسبات دّينية بحال رمضان، لعيد صّغير، لعيد لكبير، ولاكين ف أغلبية د لبلدان لإسلامية كيتخدّم تّقويم لڭريڭوري بشكل رئيسي ف لإدارات ؤ لحياة ليومية. ف لمغريب، يقدر يتخدّم تّاريخ لهيجري ف لوتايق لقانونية بحال سّتيدعاءَات ؤ لموراسلات لإدارية.

## مصادر

تصنيف:تقويم
تصنيف:لإسلام
تصنيف:تقويم هيجري
17 (عام)

**17** هوّا عام ف تّقويم لݣريݣوري بدا نهار لحد ؤ سالا نهار لحد. هوّا لعام نمرة 17 ف لإيرا لعامة ؤ لفترة د بعد لميلاد، نمرة 17 ف لقرن 1، ؤ نمرة 8 ف لعقد ديال عوام 10.

17 كيوافق 624 ق.هـ-623 ق.هـ ف تّقويم لهيجري ؤ 967 ف تّقويم لأمازيغي ؤ 10017 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
30 (عام)

**30** هوّا عام ف تّقويم لݣريݣوري بدا نهار التلات ؤ سالا نهار التلات. هوّا لعام نمرة 30 ف لإيرا لعامة ؤ لفترة د بعد لميلاد، نمرة 30 ف لقرن 1، ؤ نمرة 1 ف لعقد ديال عوام 30.

30 كيوافق 610 ق.هـ-609 ق.هـ ف تّقويم لهيجري ؤ 980 ف تّقويم لأمازيغي ؤ 10030 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
625 قبل لميلاد

**625 قبل لميلاد** هوّا عام ف تّقويم ليولياني ف لفترة د قبل لميلاد. هوّا لعام نمرة -524 ف لقرن 1 قبل لميلاد، ؤ نمرة 5 ف لعقد ديال عوام 620 قبل لميلاد.

625 قبل لميلاد كيوافق 326 ف تّقويم لأمازيغي، ؤ 129 ف تّقويم رّوماني، ؤ 9376 ف تّقويم لهولوسيني.

## مصادر




تصنيف:عوام د تقويم لميلادي
تصنيف:مقالات زادهوم داريجابوت
إبليس (توضيح)

هادي صفحة د التوضيح، كلمة **إبليس** يمكن يكونو عندها هاد لمعاني:

* إبليس: كائن لي كيغوي بنادم باش يرتاكب لمعاصي، ف لأديان لإبراهيمية.
* إبليس ف لإسلام: لكبير ديال شّياطين و جّن ف لمعتقد لإسلامي.

تصنيف:صفحة توضيح
قرن

**لقرن** هيّا مدة د 100 عام. هاد لكلمة تقدر تشير ل أي مدة د 100 عام بلا تحديد د لوقت د لبدية ؤ لمسالية ديالها، ؤلا، ف إطار تقويم محدد، تقدر تشير ل مدة لي كاتبدا ف عام لي نّمرة ديالو كاتسالي ب 01 ؤ كاتسالي ف عام نّمرة ديالو كاتسالي ب 00. متلاً ف تّقويم لݣريݣوري، لقرن 20 كيبدا ف 1 يناير 1901 ؤ كيسالي ف 31 دجنبر 2000. عند لعامة د نّاس، كيتّستعمل تعريف مبدّل شوية، لي كيعتابر بلي لقرن كيبدا ب عام كيسالي ب 00 ؤ كيسالي ب عام لي نمرتو كاتسالي ب 99 (متلاً لقرن 20 ف هاد تّعريف كيبدا ب عام 1900 ؤ كيسالي ب عام 1999).

## مصادر

## شوف تا
* عقد
* عام

تصنيف:عبرات د الزمان
تصنيف:تقويم
تصنيف:لقرون
تصنيف:ستيتناء من طاݣ ناقصين تصاور